text: Meniadus entalenta 
   Que il Marine rouvera 
   À Cléomadès ; mais, avant, 
   En parlera au roi Carmant 
   Et à sa mere et à sa gent ; 
   Car son cuer si entierement 
   A dou tout Marine otriié, 
   K'en sa prison le tient liié 
   Amours si amiablement 
   Que il n'a vouloir ne talent 
   De cele prison eschaper, 
   Ains li plaist moult à demorer 
   En la prison que je vous di. 
   Sa mere et son conseil aussi 
   Le moustra qu'il i apartint ; 
   Et li leur consaus à ce vint, 
   Que il li loerent à prendre 
   PageV02P260
   Marine, s'ele veut entendre 
   Folio68r
   À ce que la chose li plaise. 
  